माटिकोरे रंगशाला निर्माण : म्याद सकिनै लाग्दा बल्ल काम सुरु
दिक्तेल रुपाकोट मझुवागढी नगरपालिका–१ माटिकोरेस्थित अलपत्र परेको फुटबल स्टेडियमको निर्माण अवधि सकिनै लाग्दा बल्ल काम सुरु भएको छ । २०८१ बैशाख २८ गतेसम्ममा सक्ने गरी ठेक्का लिएको निर्माण कम्पनीले बल्ल काम सुरु गरेको हो । उक्त कामको ठेक्का आशिर्वाद/मोहन एण्ड गाउँबेसी/इन्द्रलक्ष्मी कन्ट्रक्सनले लिएको हो ।
खोटाङ — दिक्तेल रुपाकोट मझुवागढी नगरपालिका–१ माटिकोरेस्थित अलपत्र परेको फुटबल स्टेडियमको निर्माण अवधि सकिनै लाग्दा बल्ल काम सुरु भएको छ । २०८१ बैशाख २८ गतेसम्ममा सक्ने गरी ठेक्का लिएको निर्माण कम्पनीले बल्ल काम सुरु गरेको हो । उक्त कामको ठेक्का आशिर्वाद/मोहन एण्ड गाउँबेसी/इन्द्रलक्ष्मी कन्ट्रक्सनले लिएको हो ।निर्माण थलिएको दिक्तेल माटिकोरे रङ्गशाला । म्याद सकिन लाग्दा बल्ल काम सुरु भएको छ । तस्बिर : डम्बरसिं राई/कान्तिपुर२०८१ बैशाख २८ गतेसम्म सक्ने गरी २०७९ बैशाख २९ गते सम्झौता गरेको थियो । नगरपालिकाको दुई करोड ९६ लाख ४१ हजार चार सय ९५ रूपैयाँको लागतमा सम्पन्न गर्ने गरी ठेक्का लिए पनि काम भने अलपत्र थियो । पटक–पटकको ताकेतापछि काम सुरु भए पनि यसको गति भने मन्द भएको दिक्तेल रुपाकोट मझुवागढी नगरपालिका प्रमुख तीर्थराज भट्टराईले बताए ।एक वर्षअघि नै काम थालिए पनि प्रगति भने न्यून रहेको भट्टराईको भनाई छ । उक्त निर्माण कम्पनीले मोबिलाइजेसन पेश्की वापत २९ लाख ६४ हजार लिएर काम थालेको थियो । सम्झौता भएको एक वर्ष बितिसक्दा पनि कामको मेसो नदेखिएको भन्दै खेलाडीहरुले गुनासो गर्दै आएका छन् । नगरपालिकाका इन्जिनियर रामहृदय पटेलका अनुसार एक वर्षमा अहिलेसम्मको प्रगति दश प्रतिशत मात्र छ । ‘कामै नगरेकाले थोरै मात्र प्रगति देखिएको हो,’ उनले भने,‘केही स्टिमेट पनि चेन्ज भएकाले समस्या भएको हो ।’उनका अनुसार भिआइपी र पब्लिक गरी दुई वटा प्याराफिट निर्माणलगायतका काम गर्नुपर्ने छ । यसमध्ये पब्लिक प्याराफिट लामो बनाइने पटेलले बताए । निर्माणमा संलग्न जोसफ रिजालले भने लेभेन साइजको फुटबल मैदान बनाउँन ठाउँले नपुग्ने र त्यसका लागि निर्माण स्थलमा भएको भवन भत्काउँदा समय लागेको बताए ।डिपिआर पनि परिवर्तन गर्नुपर्ने भएकाले समय लागेको बताए । ‘लेभेन साइजको फुटबल ग्राउण्ड बनाउँन ठाउँ पुग्दैन थियो, त्यसका लागि त्यहाँ भएको पुरानो भवन भत्काउँनु पर्‍यो ।’ उनले भने–‘यसका साथै पिपिआर पनि चेन्ज गर्नु पर्ने भएकाले समय लाग्यो, अब चाहिँ काम धमाधम हुन्छ ।’